સોશ્યલ મીડીયામાં એવા પ્રકારના મેસેજો વહેતા થયા છે કે, 'અમે રોડ પર ઉતરીશું તો તમારા રોડ શો બંધ થઇ જશે' વાત આટલેથી અટકતી નથી. ગુજરાત પોલીસના નામે એવા પણ મેસેજ સોશ્યલ મીડીયામાં વાયરલ થઇ રહયા છે કે, 'ભાજપ મુસીબત સમયે મદદે આવે કે નહિ પરંતુ ૧૦૦ નંબર ડાયલ કરજો અમે જરૂર આવીશું-ગુજરાત પોલીસ' આવા મેસેજો શિસ્તબધ્ધ પોલીસ તંત્રને ઉશ્કેરવાના પ્રયાસોના ભાગરૂપ ગણવામાં આવે છે. ઉચ્ચ કક્ષાના આઇપીએસ અધિકારીઓના એસોસીએશન સંદર્ભે આ બાબતનો ઉલ્લેખ કર્યા વગર નાના સ્ટાફને એસોસીએશનની મંજુરી ન મળતી હોવા બાબતનો પણ પ્રશ્ન ઉઠાવવામાં આવ્યો છે.